
న్యూఢిల్లీ, ఏప్రిల్ 11: అనుకోకుండా, ఆవేశంలో చేసిన హత్యను ‘క్రూరత్వం’ కింద పరిగణించలేమని సుప్రీంకోర్టు స్పష్టం చేసింది. ఇలాంటి కేసుల్లో యావజ్జీవ శిక్ష విధించడం సరికాదని అభిప్రాయపడింది. పంజాబ్కు చెందిన సురైన్ సింగ్ అనే వ్యక్తి కింది కోర్టు, హైకోర్టు విధించిన యావజ్జీవ శిక్షను పదేళ్ల జైలుకు మార్చింది. సురైన్ సింగ్ ఇప్పటికే పదేళ్లకుపైగా జైలులో ఉండటంతో... ఆయనను విడుదల చేసింది. జస్టిస్ ఏకే సిక్రీ, జస్టిస్ ఆర్కే అగర్వాల్లతో కూడిన ధర్మాసనం ఈ తీర్పు చెప్పింది. ఫరీద్కోట్లో ఇరుగుపొరుగున నివసించే సురైన్ సింగ్, హర్బన్స్ సింగ్ కుటుంబాల మధ్య 1995లో గొడవ జరిగింది. వాదోపవాదాలు తీవ్రమయ్యాయి. ఈ క్రమంలో తీవ్ర ఆవేశానికి గురైన సురైన్ సింగ్ తన వద్ద ఉండే కిర్పాణ్ (సిక్కులు ధరించే కత్తి)తో హర్బన్స్ను ఎడాపెడా పొడిచేశాడు. ఆకస్మికంగా జరిగిన గొడవవల్లే ఈ హత్య జరిగిందని... దీనిని క్రూరత్వంగా భావించి యావజ్జీవ శిక్ష విధించాల్సిన అవసరం లేదని తాజాగా సుప్రీంకోర్టు స్పష్టం చేసింది. ఐపీసీ సెక్షన్ 300 కింద హత్యానేరానికి పేర్కొన్న నాలుగు మినహాయింపుల్లో నాలుగవదైన ‘సడన్ ఫైట్’ ఇక్కడ వర్తిస్తుందని చెప్పింది.

newdhilly, epril 11: anukokunda, aavesamlo chesina hatyanu ‘krooratvam’ kinda pariganinchalemani supreenkortu spashtam chesindi. ilanti kesullo yavajjeeva shiksha vidhinchadam sarikaadani abhipraayapadindi. panjabku chendina surain sing ane vyakti kindi kortu, hycortu vidhinchina yavajjeeva shikshanu padella jailuku maarchindi. surain sing ippatike padellakupaigaa jailulo undatamtho... aayananu vidudala chesindi. justis eke sikri, justis aarke agarvaallatho kuudina dharmasana ee teerpu cheppindi. faridkotlo iruguporuguna nivasinche surain sing, harbans sing kutumbala madhya 1995loo godava jarigindi. vaadopavaadaalu teevramayyaayi. ee kramamlo teevra aavesaaniki guraina surain sing tana vadda unde kirpan (sikkulu dharinche katti)thoo harbansnu edapeda podichesaadu. aakasmikamgaa jarigina godavavalle ee hatya jarigindani... deenini krooratvamgaa bhavinchi yavajjeeva shiksha vidhinchaalsina avasaram ledani taajaagaa supreenkortu spashtam chesindi. ipc section 300 kinda hatyaaneraaniki perkonna naalugu minahaayimpullo naalugavadaina ‘sadan fiet’ ikkada vartistundani cheppindi.